b'\n_START_ARTICLE_\nAlkinoos\n_START_PARAGRAPH_\nAlkinoos (muinaiskreikaksi \xe1\xbc\x88\xce\xbb\xce\xba\xce\xaf\xce\xbd\xce\xbf\xce\xbf\xcf\x82) oli kreikkalaisessa mytologiassa Nausithooksen poika ja faiaakealaisten kuningas. Puolisonsa Areten kanssa h\xc3\xa4nell\xc3\xa4 oli tyt\xc3\xa4r Nausikaa sek\xc3\xa4 viisi poikaa._NEWLINE_Alkinoos otti Odysseuksen vieraanvaraisesti vastaan t\xc3\xa4m\xc3\xa4n haaksirikkouduttua h\xc3\xa4nen rannalleen sen j\xc3\xa4lkeen, kun t\xc3\xa4m\xc3\xa4 oli l\xc3\xa4htenyt Kalypson luota. Huomattava osa Odysseiasta kuluukin Odysseuksen kertoessa seikkailujaan kuninkaalle._NEWLINE_Alkinooksen palatsia vartioivat kultaiset ja hopeiset vahtikoiraa esitt\xc3\xa4v\xc3\xa4t patsaat, jotka Hefaistos oli veist\xc3\xa4nyt kuninkaalle._NEWLINE_My\xc3\xb6s argonautit saapuivat Faiakean rannoille, ja heid\xc3\xa4tkin Alkinoos otti vieraanvaraisesti vastaan antaen heille lahjoja yst\xc3\xa4vyyden osoitukseksi heid\xc3\xa4n l\xc3\xa4htiess\xc3\xa4\xc3\xa4n jatkamaan matkaansa.'